CELEX: 
Language: hr
Date: 2018-01-29 00:00:00
Title: DELEGIRANA UREDBA KOMISIJE (EU) …/... o izmjeni Delegirane uredbe Komisije (EU) 2016/127 u vezi sa zahtjevima u pogledu bjelančevina za prijelaznu hranu za dojenčad

OBRAZLOŽENJE
            
            
               1.KONTEKST DELEGIRANOG AKTA
            
            
               Člankom 11. stavkom 2. Uredbe (EU) br. 609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti
                  1
                Europska komisija ovlašćuje se za donošenje delegiranih akata radi ažuriranja, među ostalim, Delegirane uredbe Komisije (EU) 2016/127 od 25. rujna 2015. o dopuni Uredbe (EU) br. 609/2013 Europskog parlamenta i Vijeća u pogledu posebnih zahtjeva za sastojke i informacije u vezi s početnom i prijelaznom hranom za dojenčad te u pogledu zahtjeva za informacije u vezi s prehranom dojenčadi i male djece
                  2
               .
            
            
               Cilj je ove Delegirane uredbe izmijeniti Delegiranu uredbu Komisije (EU) 2016/127 smanjenjem minimalnog sadržaja bjelančevina koji se tom uredbom zahtijeva za prijelaznu hranu za dojenčad na bazi bjelančevina kravljeg ili kozjeg mlijeka na 1,6 g/100 kcal (0,38 g/100 kJ).
            
            
               2.SAVJETOVANJA PRIJE DONOŠENJA AKTA
            
            
               Komisija se u pogledu tog pitanja savjetovala s Europskom agencijom za sigurnost hrane (EFSA). Znanstveno mišljenje EFSA-e o sigurnosti i prikladnosti za uporabu prijelazne hrane za dojenčad sa sadržajem bjelančevina od najmanje 1,6 g/100 kcal
                  3
                čini znanstvenu osnovu za zahtjeve iz ove Delegirane uredbe.
            
            
               Sa stručnjacima država članica provedeno je pisano savjetovanje u okviru stručne skupine za hranu za dojenčad i malu djecu, hranu za posebne medicinske potrebe i zamjenu za cjelodnevnu prehranu pri redukcijskoj dijeti
                  4
               . Pisano savjetovanje stručne skupine provedeno je od 30. lipnja 2017. do 6. rujna 2017.
            
            
               3.PRAVNI ELEMENTI DELEGIRANOG AKTA
            
            
               Pravna je osnova ove Delegirane uredbe članak 11. stavak 2. Uredbe (EU) br. 609/2013. U skladu s tom odredbom Komisija je ovlaštena za donošenje delegiranih akata radi ažuriranja Delegirane uredbe (EU) 2016/127, uzimajući u obzir relevantan tehnički i znanstveni napredak.
            
            
               Predložene izmjene Delegirane uredbe (EU) 2016/127 odnose se na minimalni sadržaj bjelančevina koji se zahtijeva tom uredbom za prijelaznu hranu za dojenčad na bazi bjelančevina kravljeg ili kozjeg mlijeka, koje se smanjuju na temelju savjeta EFSA-e.
            
            
               DELEGIRANA UREDBA KOMISIJE (EU) …/...
            
            
               оd 29.1.2018.
            
            
               o izmjeni Delegirane uredbe Komisije (EU) 2016/127 u vezi sa zahtjevima u pogledu bjelančevina za prijelaznu hranu za dojenčad
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti te o stavljanju izvan snage Direktive Vijeća 92/52/EEZ, direktiva Komisije 96/8/EZ, 1999/21/EZ, 2006/125/EZ i 2006/141/EZ, Direktive 2009/39/EZ Europskog parlamenta i Vijeća i uredbi Komisije (EZ) br. 41/2009 i (EZ) br. 953/2009
                  5
               , a posebno njezin članak 11. stavak 2., 
            
            
               budući da:
            
            
               (1)Delegiranom uredbom Komisije (EU) 2016/127
                  6
                utvrđuju se, među ostalim, pravila o sastavu i označivanju početne i prijelazne hrane za dojenčad.
            
         
         
            
               (2)Delegiranom uredbom (EU) 2016/127 posebno se predviđa da prijelazna hrana za dojenčad proizvedena od bjelančevina kravljeg ili kozjeg mlijeka mora sadržavati najmanje 1,8 g bjelančevina/100 kcal (0,43 g/100 kJ).
            
            
               (3)Komisija je primila zahtjev od subjekta u poslovanju s hranom za stavljanje na tržište hrane za dojenčad na bazi nepromijenjenih bjelančevina iz kravljeg mlijeka sa sadržajem bjelančevina od najmanje 1,61 g/100 kcal, što je ispod dopuštene razine iz Direktive 2006/141/EZ i Delegirane uredbe (EU) 2016/127. 
            
            
               (4)Na zahtjev Komisije Europska agencija za sigurnost hrane donijela je 5. travnja 2017. znanstveno mišljenje o sigurnosti i prikladnosti za uporabu prijelazne hrane za dojenčad sa sadržajem bjelančevina od najmanje 1,6 g/100 kcal
                  7
               . Europska agencija za sigurnost hrane zaključila je da je uporaba prijelazne hrane za dojenčad na bazi nepromijenjenih bjelančevina iz kravljeg ili kozjeg mlijeka, kojoj je sadržaj bjelančevina 1,6 g/100 kcal (0,38 g/100 kJ), a koja inače ispunjava zahtjeve relevantnih pravila Unije, sigurna i prikladna za zdravu dojenčad koja živi u Europi i prima dohranu dostatne kvalitete. Na temelju tog mišljenja i radi poticanja razvoja inovativnih proizvoda minimalni sadržaj bjelančevina koji se zahtijeva Delegiranom uredbom (EU) 2016/127 za prijelaznu hranu za dojenčad na bazi bjelančevina kravljeg ili kozjeg mlijeka trebalo bi smanjiti na 1,6 g/100 kcal. 
            
            
               (5)Prilog II. Delegiranoj uredbi (EU) 2016/127 trebalo bi stoga na odgovarajući način izmijeniti,
            
            
               DONIJELA JE OVU UREDBU:
            
            
               Članak 1.
            
            
               Prilog II. Delegiranoj uredbi Komisije (EU) 2016/127 mijenja se u skladu s Prilogom ovoj Uredbi.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 29.1.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
               
            
         
         
            
                  
                     (1)
                  
                        SL L 181, 29.6.2013., str. 35.
               
               
                  
                     (2)
                  
                        SL L 25, 2.2.2016., str. 1.
               
               
                  
                     (3)
                  
                        Znanstveni odbor EFSA-e za dijetetske proizvode, prehranu i alergije, 2017., Znanstveno mišljenje o sigurnosti i prikladnosti za uporabu prijelazne hrane za dojenčad sa sadržajem bjelančevina od najmanje 1,6 g/100 kcal. EFSA Journal 2017.; 15(5):4781.
               
               
                  
                     (4)
                  
                        Referentni broj E02893 u registru stručnih skupina Komisije i ostalih sličnih subjekata.
               
               
                  
                     (5)
                  
                        SL L 181, 29.6.2013., str. 35.
               
               
                  
                     (6)
                  
                        Delegirana uredba Komisije (EU) 2016/127 оd 25. rujna 2015. o dopuni Uredbe (EU) br. 609/2013 Europskog parlamenta i Vijeća u pogledu posebnih zahtjeva za sastojke i informacije u vezi s početnom i prijelaznom hranom za dojenčad te u pogledu zahtjeva za informacije u vezi s prehranom dojenčadi i male djece, SL L 25, 2.2.2016., str. 1.
               
               
                  
                     (7)
                  
                        EFSA Journal 2017.; 15(5):4781.
               
            
      
    ---documentbreak--- 
      
         
         
            
               PRILOG
            
            
               Tablica iz točke 2.1. (Prijelazna hrana za dojenčad proizvedena od bjelančevina kravljeg ili kozjeg mlijeka) iz Priloga II. Delegiranoj uredbi (EU) 2016/127 zamjenjuje se sljedećim:
            
            
                     
                        Minimalno
                     
                  
                  
                     
                        Maksimalno
                     
                  
               
                     
                        0,38 g/100 kJ
                     
                     
                        (1,6 g/100 kcal)
                     
                  
                  
                     
                        0,6 g/100 kJ
                     
                     
                        (2,5 g/100 kcal)